Sēlijas karogs

Latviešu vēsturiskās zemes Sēlijas karogs līdztekus Sēlijas ģerbonim ir Sēlijas oficiālais  simbols.

 Vēsture 
Sēlijas karoga pamatam ņemtas studentu korporācijas Selonija krāsas, gan nedaudz citos toņos un proporcijās. To iesvētīja 1999. gada 22. maijā Sunākstes baznīcā Pirmā Sēlijas kongresa noslēgumā.Sēļu zeme — mūsu zeme. Par Sēlijas reģionālās identitātes meklējumiem un pētījumiem Jānis Stradiņš "Latvijas Vēstnesis" Nr. 115,  20.08.2003. 
Latvijas Valsts prezidents to oficiāli apstiprināja 2024. gada 10. janvārī pēc Latviešu vēsturisko zemju attīstības padomes 2023. gada 20. decembra priekšlikuma, ņemot vērā Valsts Heraldikas komisijas 2023. gada 21. decembra atzinumu.Par latviešu vēsturiskās zemes Sēlijas karogu Valsts prezidenta rīkojums Nr. 1, 2024. gada 10. janvārī

 Apraksts 
Latviešu vēsturiskās zemes Sēlijas karoga apraksts:

 Latviešu vēsturiskās zemes Sēlijas karogs ir karmīnsarkanbaltsūnzaļš.
 Latviešu vēsturiskās zemes Sēlijas karoga karmīnsarkanbaltsūnzaļo svītru attiecība ir 2:1:2.
 Latviešu vēsturiskās zemes Sēlijas karoga platuma un garuma attiecība ir 1:2.
 Latviešu vēsturiskās zemes Sēlijas karoga karmīnsarkanbaltsūnzaļo svītru attiecība, kā arī karoga platuma un garuma attiecība neatkarīgi no karoga izmēriem atbilst norādītajam paraugam.
 Latviešu vēsturiskās zemes Sēlijas karoga karmīnsarkanā krāsa atbilst Pantone 201C, baltā krāsa Pantone White, sūnzaļā krāsa Pantone 378C krāsas kodam.Pielikums Valsts prezidenta 2024. gada 10. janvāra rīkojumam Nr. 1

 Atsauces 

Kategorija:Latviešu vēsturisko zemju simboli
Kategorija:Sēlija